കട്ടുറുമ്പ്

കേരളത്തിൽ സാധാരണയായി കണ്ടുവരുന്ന ഏവർക്കും സുപരിചിതനായ ഒരിനം ഉറുമ്പാണ് കട്ടുറുമ്പ് (Greater Striated Bispinous Ant).  കട്ടുറുമ്പുകടിച്ചാൽ നല്ല വേദനയുണ്ടാകും.

 വിതരണം 
ഇന്ത്യയിലും ബംഗ്ലാദേശിലുമായി വിതരണം ചെയ്യപ്പെട്ടിരിക്കുന്നു. കട്ടുറുമ്പുകൾ മനുഷ്യവാസമുള്ളിടത്ത് ധാരാളമായി കണ്ടുവരുന്നു. വനങ്ങളിൽ കാണാനാകില്ല. 

 ശരീരപ്രകൃതി 
വലിപ്പമുള്ള ഉറുമ്പുകളാണ് കട്ടുറുമ്പ്. മങ്ങിയ കറുത്ത നിറം. ഏകദേശം 12 മില്ലിമീറ്റർ വലിപ്പം. ശരീരത്തിൽ ധാരാളം വരകൾ കാണാം.

 സാമൂഹിക ജീവിതം 
ഒറ്റയ്ക്കാണ് ആഹാരസമ്പാദനത്തിനിറങ്ങുക. മറ്റ് ഉറുമ്പുകളെപ്പോലെ കൂട്ടമായി സഞ്ചരിക്കാറില്ല. നിലത്തും ചെടികളുടെ തണ്ടിലുമായി കാണപ്പെടുന്നു.

 ആഹാരം 
മറ്റു പ്രാണികളും ഉറുമ്പുകളുമാണ് പ്രധാന ആഹാരം. 

 അവലംബം 

 പുറത്തേയ്ക്കുള്ള കണ്ണികൾ 
 http://indiabiodiversity.org/species/show/277083
 http://www.antwiki.org/wiki/Diacamma_assamense
 https://www.antweb.org/description.do?genus=diacamma&species=assamense&rank=species 

വർഗ്ഗം:ഉറുമ്പുകൾ